section_heading: Povijest
paragraph_text: U sezoni 1940. Građanski je postao dvostruki prvak. U okršaju zadnjega kola u Beogradu purgeri su pobijedili staroga rivala, domaću Jugoslaviju, s 2:1 i osvojili svoj peti naslov prvaka u tadašnjoj Kraljevini. Bila je to sezona u kojoj je Građanski, zapravo, bio dvostruki prvak: nakon osvojenoga prvoga mjesta u Hrvatsko-slovenskoj ligi, koja je bila kvalifikacijska skupina za državno prvenstvo, purgeri su se okitili i naslovom najbolje momčadi u cijeloj Jugoslaviji. Zanimljivo je da Građanski u državnoj ligi nije izgubio niti bod u gostima i da je u gostima osvojio više bodova nego njegovi rivali Jugoslavija, Hajduk i HAŠK – zajedno.<ref>gnkdinamo.hr Gradjanski – Jugoslavija 2-1 (proslava naslova)' (pristupljeno 17. srpnja 2020.)